

 **POVJRENSTVO ZA PROVEDBU**

 **JAVNOG NATJEČAJA**

KLASA: 112-02/23-01/01
URBROJ: 2109-22-01-23-4
Orehovica, 9. siječnja 2023. godine

 **UPUTE I OBAVIJESTI KANDIDATIMA**

 **koji podnose prijavu na raspisani**

**JAVNI NATJEČAJ ZA PRIJAM U SLUŽBU ZA SPREMAČA**

 Na temelju članka 19. stavka 6. Zakona o službenicima i namještenicima u lokalnoj i područnoj samoupravi („Narodne novine“ broj 86/08, 61/11, 04/18,112-19), a vezano uz javni natječaj objavljen u Narodnim novinama, za prijam u službu spremača u Jedinstveni upravni odjel Općine Orehovica, objavljujemo popis poslova i podatke o plaći navedenog radnog mjesta, načinu obavljanja prethodne provjere znanja i sposobnosti kandidata.

**I. OPIS POSLOVA**

 Opis poslova za radno mjesto spremač utvrđen je Pravilnikom o unutarnjem redu Jedinstvenog upravnog odjela Općine Orehovica („Službeni glasnik Međimurske županije“ broj 20/22) i to kako slijedi:

|  |
| --- |
| **Opis poslova radnog mjesta** |
| 1)Održava prostorije općinske uprave i okoliš uz objekt općinske uprave urednim i čistim (briše prašinu, pere prozore i podove, održava čajnu kuhinju i sanitarne čvorove urednim i čistim, zalijeva i sadi biljke) |
| 2)Održava čistim i urednim sve objekte u vlasništvu Općine Orehovica (Društveni dom Orehovica, bivša zgrada OŠ Orehovica, sportsko-vatrogasni objekt Orehovica, Dom kulture Podbrest, Sportski objekti Podbrest, Društveni dom Vularija, mrtvačnice) |
| 3)Održava javne površine urednim i čistim, sadi i zalijeva cvijeće |
| 4)Po nalogu pročelnice odlazi u nabavku sredstava za čišćenje i drugih potrebnih materijala, te obavlja druge pomoćne poslove |

**II. PODACI O PLAĆI**

Sukladno odredbama Zakona o plaćama u lokalnoj i područnoj (regionalnoj) samoupravi („Narodne novine“ broj 28/10) plaću službenika odnosno namještenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta na koje je službenik raspoređen i osnovice za obračun plaće, uvećan za 0,5% za svaku navršenu godinu radnog staža.

Koeficijent složenosti poslova za predmetno radno mjesto je 1,00, dok je bruto osnovica za obračun plaće 5.781,00 kuna.

**III. NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA / KANDIDATKINJA:**

Za kandidate prijavljene na javni natječaj koji su podnijeli pravodobnu i urednu prijavu te ispunjavaju formalne uvjete provest će se prethodna provjera znanja i sposobnosti.

Sukladno članku 116. stavku 2. Zakona o službenicima i namještenicima u lokalnoj i područnoj (regionalnoj) samoupravi (''Narodne novine'', broj 86/08, 61/11, 04/18, 112/19), postupak testiranja kandidata na radno mjesto namještenika za koje je kao stručno znanje utvrđena niža stručna sprema ili osnovna škola provodi se putem pisanog testa iz općeg znanja.

Smatra se da je kandidat, koji nije pristupio prethodnoj provjeri znanja i sposobnosti, povukao prijavu na javni natječaj.

Za provjeru znanja i sposobnosti kandidata imenovano je, od strane pročelnice Jedinstvenog upravnog odjela Općine Orehovica, povjerenstvo od 3 člana. Prethodna provjera znanja i sposobnosti kandidata obavlja se putem pisanog testiranja iz općeg znanja i intervjua. Za svaki dio provjere znanja dodjeljuje se od 1 do 10 bodova.

Po dolasku na provjeru znanja, od kandidata će biti zatraženo predočavanje odgovarajuće isprave radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na natječaj.

Po utvrđivanju identiteta, kandidatima će biti podijeljena pitanja za provjeru znanja.

Navedena pismena provjera traje 60 minuta.

Kandidati su se dužni pridržavati utvrđenog vremena i rasporeda testiranja.

Za vrijeme provjere znanja i sposobnosti nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se provjera odvija,

- razgovarati s ostalim kandidatima niti na bilo koji drugi način remetiti koncentraciju kandidata.

Kandidati koji će se ponašati neprimjereno ili će prekršiti jedno od gore navedenih pravila bit će udaljeni s testiranja, a njihov rezultat i rad Povjerenstvo neće bodovati.

Rezultati intervjua boduju se na isti način kao i pismeno testiranje.

Za svaki dio provjere kandidatima se dodjeljuje određeni broj bodova od 1 do 10. Intervju se provodi samo s kandidatima koji su ostvarili najmanje 50% bodova iz svakog dijela pisanog testiranja sposobnosti kandidata.

Nakon prethodne provjere znanja i sposobnosti kandidata Povjerenstvo za provedbu natječaja utvrđuje rang listu kandidata prema ukupnom broju ostvarenih bodova. Izvješće o provedenom postupku i rang listu kandidata, povjerenstvo dostavlja pročelniku Jedinstvenog upravnog odjela.

 **Povjerenstvo za provedbu natječaja**